01/08/2016 | Administración LocalProvincial
Deputación Provincial da Coruña
Servizo de Xestión de Plans. Sección de Plans Especiais
Aprobación das bases de colaboración entre a Deputación Provincial da Coruña e os concellos para executar os proxectos que se incluirán nas distintas fases do Plan de travesías 2016-2019

O Pleno da Deputación Provincial da Coruña, na sesión ordinaria que tivo lugar o vinte e nove de xullo do dous mil dezaseis (29/07/2016), acordou a aprobación do asunto que a continuación se menciona: 1.- Aprobar as bases de colaboración entre a Deputación Provincial da Coruña e os concellos para executar os proxectos que se incluirán nas distintas fases do Plan de travesías provinciais 2016-2019, cuxo texto se acompaña como anexo.2.- Expoñer ao público as bases de colaboración entre a Deputación Provincial da Coruña e os concellos para executar os proxectos que se incluirán nas distintas fases do Plan de travesías provinciais 2016-2019 mediante anuncio publicado no Boletín Oficial da Provincia durante o prazo de 15 días de exposición pública e se non se presentan reclamacións consideraránse definitivamente aprobadas.3.- Dar instrucións aos técnicos redactores dos proxectos para que inclúan dentro das unidades de obra do proxecto as relativas a reposición de peches e muros. As presentes bases teñen por obxecto estabelecer a colaboración entre a Deputación e os concellos para executar os proxectos que se han incluír nas distintas fases do Plan de travesías provinciais 2016-2019, coa finalidade de mellorar as infraestruturas da provincia e contribuír a unha mellora da calidade de vida dos seus habitantes. Aprobación da programación inicial.–A Deputación Provincial da Coruña, tras os informes previos e estudos técnicos formulados polo Servizo de Vías y Obras Provinciais, e mediante os correspondentes acordos plenarios poderá acordar a aprobación de sucesivas fases do plan conforme aos trámites regulados nas presentes bases. Serán criterios obxectivos para seleccionar os proxectos de travesías os seguintes: a. Perigosidade da estrada. Existencia de puntos negros b. A necesidade de ampliación ou de variantes c. O estado do firme d. A intensidade media do tráfico e. A necesidade de comunicación entre núcleos de poboación f. A circulación intensa de vehículos pesados Para estes efectos o Pleno da corporación acordará a aprobación da programación inicial da correspondente fase do plan, que incluirá os proxectos que serán remitidos aos concellos nos termos da base 3.ª. Si algún proxecto que se integre nos planes de Travesías tivese unha partida para reposición de cerramentos consideraráse como parte integrante do presuposto da obra e non se incluirá como valoración de expropiaciones e polo tanto será asumido pola Diputación. Tamén se incluirán nos proxectos técnicos correspondentes as unidades de traslado de postes de enerxía eléctrica nos termos do convenio subscrito entre a deputación e as entidades subministradoras 3.1.–Remisión de proxectos.–A Deputación, dentro do prazo de 5 días contados dende a aprobación da programación inicial da correspondente fase do Plan de travesías, remitiralle ao concello unha copia do proxecto de travesías que lle afecte, incluída na respectiva fase.3.2.–Adopción de acordos polos concellos.–Os concellos no prazo de 40 días naturais contados dende a data de recepción dos proxectos remitidos pola Deputación, deberán enviarlle á Deputación a seguinte documentación: A.1) Certificiación acreditativa da dispoñibilidade dos terreos necesarios para executar as obras incluídas no proxecto de travesías. A.2) No suposto de que non dispoñan dos terreos necesarios para executar as obras, o concello deberá adoptar o correspondente acordo plenario onde conste expresamente o compromiso de aboarlle á Deputación, dentro do prazo máximo de 3 meses contados dende o requirimento da Deputación, de todas as cantidades que por calquera caso teña que aboar a Deputación como consecuencia dos trámites necesarios para adquirir os terreos, incluídos os correspondentes expedientes expropiatorios, tanto en fase de prezo xusto determinada pola Deputación, como polo Xurado de Expropiación ou por xuíces e tribunais da Orde Xurisdicional Contencioso-Administrativa, facultando á Deputación a que perciba os importes correspondentes mediante compensanción ou con cargo ás entregas a conta e liquidacións derivadas da xestión recadatoria exercida pola Deputación por delegación do concello. Para estes efectos o proxecto técnico aprobado na programación inicial conterá unha valoración estimada do custo das adquisicións ou expropiacións necesarias. A dita valoración terá carácter meramente orientativo por canto o compromisio municipal deberá alcanzar o importe efectivo e real que finalmente deba aboarse pola adquisición dos terreos necesarios para executar as obras incluídas no proxecto. B. Certificación do Pleno da corporación municipal na que consten os seguintes acordos: a) Aprobación do proxecto e autorización á Deputación para executar as obras facendo constar que contan con todas as autorizacións e permisos necesarios para a súa execución. b) Conformidade coas presentes bases. c) Compromiso de aceptación da entrega das obras unha vez recibidas pola Deputación, polo que se asumen os gastos de conservación, reposición, mellora e mantemento dos servizos e instalacións das travesías. d) Delegación no alcalde-presidente para formalizar todos aqueles documentos que se deriven do presente expediente. Os concellos, dentro do prazo estabelecido na cláusula anterior, poderán redactar, en coordinación co Servizo de Vías e Obras Provinciais, a modificación do proxecto aprobado na programación inicial. A modificación referirase unicamente e exclusivamente a variación no número de unidades de obra ou de instalacións ou modificación que supoñan un maior número de metros lineais de actuación. Estes proxectos deberán comprender toda a documentación a que se refire o artigo 123 do TRLCSP. O proxecto, acompañado dunha memoria xustificativa onde se expliquen as modificacións introducidas deberá presentarse no prazo indicado na base 3.ª. En calquera caso o maior custo de obra que se derive da modificación do proxecto deberá ser asumido polo concello, para estes efectos xunto co proxecto e memoria acompañarase, ademais a documentación referida na base 3.ª, o correspondente acordo plenario polo cal o concello se compromete a financiar o maior custo da obra e expropiacións respecto á inicialmente prevista, aboándolle o dito importe á Deputación no prazo máximo de 3 meses contados dende a adxudicación da obra, facultando así mesmo á Deputación a que perciba este importe mediante compensación ou con cargo ás entregas a conta e liquidacións derivadas da xestión recadatoria exercida pola Deputación por delegación do concello. Someterase a supervisión dos servizos técnicos da Deputación a modificación do proxecto. Para que o proxecto poida incluírse na aprobación provisional da correspondente fase do plan requirirase o informe favorábel dos ditos servizos técnicos.5.1.–Transcorrido o prazo a que se refire a base 3.ª, o Pleno da Deputación poderá acordar a aprobación provisional da correspondente fase do Plan de travesías 2016-2019, daqueles proxectos que se axustan ao disposto nas presentes bases e tras a existencia previa de crédito adecuado e suficiente.5.2.–Quedarán excluídos da correspondente fase do plan aqueles proxectos de travesías que se encontran nalgunha das situacións que a continuación se indican: A) Nos supostos de que o concello respectivo non presentara a documentación esixida da cláusula 3.ª ou a documentación presentada resultara insuficiente ou incompleta. B) Nos casos en que a documentación esixida na base 3.ª fose presentada fóra de prazo. C) Nos supostos de modificación de proxecto a que se refire a base 4.ª, cando este non se axuste aos requisitos estabelecidos na citada base. Os proxectos que integran a correspondente fase do Plan de travesías unha vez aprobados provisionalmente serán sometidos a información pública por un prazo de 10 días para efectos de reclamacións, entendéndose definitivamente aprobado o plan e os proxectos que o integran en caso de non presentarse reclamacións. A Deputación contratará, dirixirá e inspeccionará as obras e financiaraas nos termos previstos nas presentes bases e acordos plenarios de aprobación das distintas fases do plan. Ademais dos supostos de cofinanciamento establecidos nas presentes bases, a Deputación de mutuo acordo cos concellos, poderá acordar que para o financiamento de determinadas obras ou fases do Plan de travesías, os concellos financiarán nunha porcentaxe a execución das obras, en cuxo caso os concellos deberán adoptar o correspondente acordo plenario polo que se compromete ao co-financiamento das obras, debendo efectuar a súa achega no prazo de 3 meses contados dende a adxudicación das obras, facultando á Deputación a que perciba os importes correspondentes mediante compensación ou con cargo aos importes que lles puideran corresponder aos distintos plans da Deputación até satisfacer a totalidade da débeda. Calquera incremento do prezo do contrato derivado de modificacións do contrato, reformados, revisión de prezos, liquidacións, etc., será aboado pola Deputación e, no seu caso, polo concello, de acordo coas porcentaxes de financiamento dos proxectos iniciais. No suposto de que a Deputación teña que indemnizar a un contratista como consecuencia dunha resolución de contrato motivada por imposibilidade de terreos, falla de autorizacións ou permisos ou por calquera outra causa imputábel aos concellos, o concello deberá indemnizarlle á Deputación os danos e perdas que se ocasionen. A Deputación, en casos excepcionais e por causas debidamente motivadas, poderá acordar mediante acordo plenario e simultaneamente coa aprobación da programación inicial ou a aprobación provisional dentro da correspondente fase do Plan de travesías, que o custo derivado da adquisición de terreos mediante expropiación ou por compravenda necesario para executar algunha obra concreta de travesías a aboe na súa totalidade ou nunha porcentaxe determinada a Deputación e sempre que exista crédito adecuado e suficiente. Finalizadas as obras, a Deputación, unha vez formalizada a acta de recepción das obras e no prazo de 1 mes entregaralles aos concellos as obras e instalacións da travesía. Para estes efectos formalizarase a correspondente acta de entrega e a partir deste momento producirá efecto a mutación demanial, quedando a travesía de titularidade municipal. En caso de que o concello non asine a acta de entrega, dentro do prazo indicado no apartado anterior, a Deputación efectuaralle un requirimento ao concello advertíndoo de que no suposto de que trascorridos 15 días dende dito requirimento sen que o concello entregase na Deputación a acta de entrega asinada, a Deputación considerará entregada tacitamente a obra, dándoa de baixa no inmobilizado material, e non asumindo dende dita data ningunha obriga en relación coa travesía. A partir da data de entrega ou transcorridos os prazos a que se refire o último parágrafo da cláusula 8ª, o concello asumirá os gastos de conservación, reposición, mellora e mantemento das obras, servizos e instalacións da travesía, sen prexuízo da responsabilidade do contratista durante o prazo de garantía. As presentes bases quedan expostas ao público dentro do prazo de 15 días contados dende o día seguinte ao da súa publicación no BOP para efectos de reclamacións, entendéndose definitivamente aprobadas no caso de que non se presentasen. O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 29 de xullo do 2016 O presidente O secretario Valentín González Formoso José Luis Almau Supervía